Portrettmesterskapet

Portrettmesterskapet er en norsk TV-serie i seks episoder laget av Nordisk Banijay for NRK, med premiere 14. september 2023. Programserien er en norsk versjon av engelske Portrait artist of the year. Serien har også blitt laget i Danmark med navnet Danmarks beste portrettmaler.

I Portrettmesterskapet skal 24 kunstnere konkurrere om å male det beste portrettet av en kjendis. I hver av de fire første episodene møter vi seks kunstnere. De skal på fire timer lage et portrett av en kjendis, og blir deretter vurdert av et dommerpanel. To av seks går videre til semifinalen. I semifinalen vil åtte kunstnere kjempe om fire plasser i finalen.

Programleder er Mikkel Niva, og de tre dommerne er kunstkritiker Mona Pahle Bjerke, kunsthistoriker Silje Sigurdsen, og forfatter og bildekunstner Lars Elling.

Episodene er spilt inn på K.U.K. Kjøpmannsgata Ung Kunst i Trondheim, Kode i Bergen, Gamle Deichman i Oslo, Telemark kunstmuseum i Notodden, Gamle Munch og Nasjonalmuseet i Oslo.

Finalen ble sendt 19. oktober 2023, og det var Håvard Løvnes som vant.

Deltakere 
Deltakerne er William Heimdal, Nickolay Maltsev (Nick Morte), Matilda Höög, Yvonne Rosten, Gard Sture, Jonathan Chedeville, Rodrigo Cortez, Julia Mordviniova Gilje, Håkon Børs-Lind, Einar Duenger Bøhn, Yachi Yang, Håvard Løvnes (vinner), Thea Elise Klingvall, Vincent Langaard, David Obi, Amina Sahan, Helene Knoop, Harald Aadnevik, Syver Lauritzsen, Silke Mathe, Valeria Duca, Eva Hansen Sjøvold, Einar Johan Limi og Elin Therese Eriksen.

Kjendismodeller 
Kjendisene som stiller som modeller er Åge Aleksandersen, Morten Hegseth, Kamelen, Trude Drevland, Stig Brenner, Henriette Steenstrup, Vidar Magnussen, Birgit Skarstein, Else Kåss Furuseth, Abid Raja og Linn Skåber.

Eksterne lenker 
 Portrettmesterskapet i NRK TV
 Programomtale fra NRK: Disse kjendisene skal portretteres
 «Et nydelig program som saboteres av én ting» anmeldelse i Aftenposten 14.09.2023
 «TV-anmeldelse «Portrettmesterskapet»: Konkurransedyktig», anmeldelse i VG 14.09.2023
 «Mikkel Niva avslører ny jobb», artikkel fra Nettavisen. 
 «Makter ikke NRK å formidle kultur uten å låne fra underholdningsbransjen?», kommentar i Morgenbladet 05.09.2023
 «NRK satser på kunstinnhold», artikkel på Kunzt.no
 «William (20) fra Portrettmesterskapet: Munch var en dårlig maler», artikkel på NRK.no 14.09.2023
 «Mikkel Niva: – Hadde ikke NRK eksistert, hadde ikke slike programmer blitt laget», artikkel fra Klikk.no 14.09.2023
 «Kunstnere og kritikere tar over tv-skjermen: – Kunstverdenen burde ikke være et lukket selskap», artikkel fra Subjekt.no 14.09.2023
 «William (20) lever allerede av kunsten - målet er å overgå Odd Nerdrum», artikkel fra Steinkjer-avisa 14.09.2023
 «Hemnes-duell i Portrettmesterskapet», artikkel fra Hemnes-avisa.21.09.2023
 «Langer ut mot r****ring», artikkel fra Dagbladet.no 24.09.2023
 «Kom inn som reserve – vant hele konkurransen» NRK.no 19.10.2023

TV-produksjoner på NRK
Norske TV-programmer fra 2020-årene
Norske underholdningsprogrammer på TV